《呈李和卿法曹》
宋代·赵蕃

使者趋朝后，参军捧檄初。重湖来至险，两月听闲居。

岂是拘形役，真成畏简书。祠官请已再，邮传报何疏。

风雨工欺我，江山赖起予。刍薪频益槚，幼稚苦无储。

凿枘宁防此，冠緌信有诸。何心事刀笔，但觉愧樵渔。

观水知除满，看云见卷舒。故人方幕府，见谓合何如。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。